
Білім беру саласы: Таным
Тақырыбы: Отбасым – бақыт мекені
Бөлімі: Өзін – өзі тану
Мақсаты: сүйіспеншілік, сыйластық құндылықтары туралы түсініктерін кеңейту.
Міндеттері: - отбасы сүйіспеншілігі, сыйластығы туралы түсінік қалыптастыру;
- отбасындағы өзара сыйластық қарым – қатынас дағдыларын дамыту;
- отбасына сүйіспеншілікке тәрбиелеу.
Билингвальды компонент: отбасы – семья, ата – дедушка, әже – бабушка, аға – брат, апа – сестра.

Әрекет кезеңдері
Тәрбиешінің іс - әрекеті

Балалардың іс - әрекеті
Мотивациялық - қозғаушы кезең
Шаттық шеңбері:
Біздің топта балалар,
Тату – тәтті ойнаймыз.
Дос көңілі әрқашан
Тек жақсылық ойлаймыз.

Балалар шеңбер бойына жиналып, өлең жолдарын қосылып айтады.

Ұйымдастырушылық - ізденушілік кезең
- Бүгін біз «Өзін – өзі тану» әлемінің картасындағы «Отбасы» аялдамасына тоқталамыз. Осы аялдамадағы суретке қарап әңгіме құрастырып көрейікші.
Әңгімелесу.
* Отбасы деген сөзді қалай түсінесіңдер?
* Отбасын неліктен жақсы көресіңдер?

- Әжеміз, атамыз, анамыз, әкеміз тіпті аға - әпкелеріміз бізді еркелетіп атайды. Олар сендерді «күнім», «айым», «жұлдызым» деп аспандағы ғажайып нәрселерге теңейді. Қане, отбасында сендерді кімдер және қалай еркелетеді екен. Есімізге түсіріп айтып көрейікші.

Ә. Исқақовтың «Кім ойлап тапқан?» өлеңін оқып беріп, балалармен бірге қайталау.
Ойын: «Айналайын, толғанайын!
Ойынға 4 - 5 баланы шығарып, көздерін орамалмен байлайды. Ата – аналар да ортаға шығып, әрқайсысы өз балаларын еркелетіп «Ақылдым менің! Жарайсың! Күлімдеген бота көзіңнен айналайын! Қошақаным! Айналайын, құлыным!» деген сөздерді айтады

Ойынның қорытындысы:
Бұл ойын балалардың өздеріне арналып айтылған жылы сөздерді естеріне түсіріп қана қоймай, сол сөздердің жылылығын сезіне отырып, соған лайықты болуға ықпал етуге бағытталады.
Сергіту сәті:
Біз кішкентай баламыз,
Өсіп – өніп толамыз.
Күнге қарай талпынып,
Көкке қолды созамыз.

Әліппе – дәптермен жұмыс.
Дәптерге отбасылық сурет жапсыратындарын айтады. (Баяу әуен жіберіліп қойылады).

Е. Өтетілеуұлының «Бес» өлеңін жатқа сұрау.(1 - 2 баладан сұрау). Бес саусаққа ата, әже, әке, ана және өзінің суреттерін бір – бірлеп жапсыру.

- Отбасы мүшелерін атап шығыңдаршы.
- Ата, әже, әке, шеше, аға, апа, сіңлі, қарындас, іні.
- Балалар отбасымыздағы басшы кім? (әке)
- Әке

Дәйексөз.
«Күннен жылу тарайды, анадан мейірім тарайды» деген дәйексөзді оқып, күн мен ананың жылуы мен мейірімі туралы түсінік беру.
- Күннің шуағы бізге жылу таратады. Ал, аналарың сендерді жақсы көріп өз мейірімін таратады екен. Сендерді еркелетіп аймалайды.

Балалардың жауаптары тыңдалады

Балалар ата – аналарының қалай еркелететінін айтады.
Айтылған сөздерді ести отырып, өз ата – анасын дауыстарынан таниды.
Сергіту сәтін қимылмен орындайды.
Балалар үйден әкелген отбасылық суретті дәптерге әдемілеп жапсырады.
Тақпақты жатқа айтып, тәрбиешінің тапсырмасын орындайды.

Рефлексивті - түзетуші кезең
Қорытындылау
- Біз бүгін өзімізге ең жақын, ең қымбат анамыз, қамқор әкеміз, қайырымды ата - әжеміз, аға - әпкеміз, іні - қарындасымыз туралы айттық. Біз оларды жақсы көруді, сыйлауды үйрендік. Отбасындағылар әрқашан тату болып, бірін – бірі құрметтей, сыйлай білуі керек. Отбасы – ол ең жақын адамдардың ошағы. Әрқашан отбасы мүшелерін сыйлап, құрметтеу керек.

Жүректен жүрекке
Балалар өздерінің жылы сөздерін отбасы мүшелеріне арнайды.

Балалар өзара оқу – іс әрекетінен алған әсерлерімен бөліседі.

Күтілетін нәтиже:
Білуі керек: Отбасы мүшелерін құрметтеп, сыйлай білуі керек.
Болуы керек: Отбасында әдепті, сыйлы болуы керек.
Жасай білуі: Берілген тапсырмаларды орындай білулері керек.
